Resistent bakterie herjer Toscana
Minst 75 personer er påvist smittet siden november 2018, og av dem er minst 31 personer døde på 17 ulike sykehus, meldte italienske medier torsdag. Myndighetene i Toscana, som er ett av Italias mest populære turistområder, har nå trappet opp kontrollene med sykehusene for å stanse utbruddet. Utbruddet er lokalisert til den nordvestlige delen av Toscana. Over 31 tilfeller er rapportert i Pisa Bakterien er kjent under forkortelsen NDM-1 (New Delhi metallo-beta-lactamase 1). I 2010 gikk alarmen over hele verden da det ble påvist i den indiske hovedstaden. Bakterien er også resistent mot den type antibiotika som brukes i siste instans når ingenting annet hjelper.
Myndighetene i Toscana forsøker å hindre spredning av en farlig bakterie som er resistent mot antibiotika. Bakterien har tatt livet av over 30 mennesker.